AlexejDobrolubov/national_council_slovak_2010 huggingface dataset:
39. schôdza NR SR - 6.deň - B. popoludní
Dátum: 2025-09-17
Poslanec: Kleinert, Dana (PS)
Druh vystúpenia: Vystúpenie s faktickou poznámkou

Ďakujem ti, Darina, za tvoje vystúpenie. Ja by som chcela povedať, že táto konsolidácia sa naozaj nestane. A keď sa pozerám na to z pohľadu napríklad krokov ministerstva kultúry, tak naozaj by som chcela dať do pozornosti to, že je to spôsob života ako ministerka kultúry neuveriteľným spôsobom vyhadzuje peniaze do luftu a určite v tom nemieni prestať. Konsolidáciu reálne zamieňa za vyhadzovanie nepohodlných ľudí a vidíme to v tom, že neprichádzajú, nestáva sa to, že by sa šetrilo na peniazoch. Naopak. Vzniká nová organizačná štruktúra a sú prijatí v rovnakých a možno aj viacej množstvách ľudia a rôzne kamarátky a zároveň v státisícoch eur sa platí odstupné, nehovoriac potom o prehratých súdnych sporoch. Ten spôsob života je aj v tom, že ministerka potrebuje novú limuzínu alebo odletieť si do Talianska a ešte aj ochranka s inou limuzínou musí prísť zo Slovenska. Jej cesty do USA, so Ázie, do Talianska, Abu Dabí a ja neviem kam všade, tak to je akurát tak hanba a minuté peniaze daňových poplatníkov. Máme tu rôzne audity, ktoré robia externé firmy, nevraviac o tom, že externá firma robí účtovníctvo a ekonomické veci ministerstva kultúry, čo je teda naozaj vec nevídaná. STVR nás stojí 600 000 eur iba tá transformácia z RTVS. Milióny už podpísal minulý riaditeľ Slanina a to sú naozaj veľa miliónov, ktoré on rozložil do 56 zmlúv, pretože zákon mu hovoril, že môže podpisovať do 200 000. Pozemok za 3,5 milióna, ktorý mal stáť trikrát menej a je to ešte podpísané firmou alebo organizáciou ministerstva kultúry, ktorá predtým nebola a nás stála 12 miliónov. Slovenské národné múzeum, Slovenské národné divadlo prejedené a minutá energia na peniaze, ktoré už sme mali aj z Európskej únie, a že nebude napríklad stavba divadla Slovenského národného divadla, respektíve rekonštrukcia. Tých vecí je veľa a mohla by som to ešte takto dávať minúty, a minúty a minúty a išla by som pritom veľmi ... (Prerušenie vystúpenia časomerom.)
39. schôdza NR SR - 4.deň - A. dopoludnia
Dátum: 2025-09-12
Poslanec: Kleinert, Dana (PS)
Druh vystúpenia: Vystúpenie s faktickou poznámkou

68. Ja by som chcela poprosiť, pán Danko, že keď poviete, že 11.10 h sa začne, aby sme začali 11.10 h... (Prerušenie vystúpenia predsedajúcim.) Danko, Andrej, podpredseda NR SR Vy ma nepoučujte, keď som mal všeobecný súhlas, môžem pokračovať. Pokračujte, máte faktickú. Kleinert, Dana, poslankyňa NR SR Vy ste sa nepýtali na všeobecný súhlas. Danko, Andrej, podpredseda NR SR Procedurálny... Kleinert, Dana, poslankyňa NR SR A tým pádom pán Viskupič ale prepadol, možno nechcel. Danko, Andrej, podpredseda NR SR A nie je. Dobre, kľud, dobre? Kleinert, Dana, poslankyňa NR SR Ja som úplne pokojná, ja len by som vás chcela poprosiť, aby ste vaše vlastné slová dodržiavali. Danko, Andrej, podpredseda NR SR Starajte sa o seba, dobre? Kleinert, Dana, poslankyňa NR SR Ja sa starám o seba a chcem... (Hovorené súbežne s predsedajúcim.) Danko, Andrej, podpredseda NR SR Ja som sa spýtal, všeobecný súhlas... Kleinert, Dana, poslankyňa NR SR Pán Danko, nebuďte drzý... (Hovorené súbežne s predsedajúcim.) Danko, Andrej, podpredseda NR SR Vy ste drzá. Pýtal som sa všeobecný súhlas. Kleinert, Dana, poslankyňa NR SR (Hovorené súbežne s predsedajúcim.) Vy ste mi povedal, že sa mám starať o seba.
39. schôdza NR SR - 1.deň - B. popoludní
Dátum: 2025-09-09
Poslanec: Kleinert, Dana (PS)
Druh vystúpenia: Vystúpenie s faktickou poznámkou

193. Ďakujem pekne. Ja by som chcela zareagovať na dve veci, a to sú faktické na členov a členky vlády a výbory. Tiež by som uvítala, aby sme mohli dávať faktické na členov vlády, lebo naozaj aj pred chvíľou to bolo vidieť, že pani Martina Šimkovičová nemala šajnu, o čom číta. Rozumiem, že čítať vie, ale to je tak všetko, lebo tam nie je žiadne porozumenie. A naozaj si myslím, že obyvatelia a občania si zaslúžia, aby počuli aj faktické od poslancov a poslankýň, ktoré vedia uviesť veci na pravú mieru. To sa týka aj výborov a preto konkrétne môžem hovoriť o pani ministerke Šimkovičovej, lebo som členkou výboru pre kultúru a médiá, kam, ak sa naozaj nemýlim, tak pani ministerka prišla naposledy v roku 2023. Čiže je to jedna naozaj veľká hanba. Dokonca aj my ako výbor, aj spolu s koaličnými poslancami sa nám podarilo schváliť uznesenie, aby ministerka.... ===== (193.) som členkou výboru pre kultúru a médiá, kam ak sa naozaj nemýlim, tak pani ministerka prišla naposledy v roku 2023. Čiže je to jedna naozaj veľká hanba. Dokonca aj my ako výbor, aj spolu s koaličnými poslancami sa nám podarilo schváliť uznesenie, aby ministerka chodila na ten výbor. Čiže ja by som uvítala, aby v rokovacom poriadku bola povinnosť ministrov neposielať za seba nikoho. Rada by som napríklad aj počula názor pani ministerky na niektoré veci, aj keď teda neviem, či by som to teda rada počula, ale myslím si, že si to vlastne zaslúžime vedieť, čo teda si to tak v tej hlave nejako a teda že ako vlastne veci vidí po odbornej stránke. Ja viem, že toto sa riešilo, alebo teda ministri chodievali na výbory, pretože to boli ešte časy, kedy si ministri ctili demokraciu a boli slušní. V tejto chvíli máme ministrov a ministerky, ktorí slušní, ktoré slušné nie sú. Nie sú slušné ani voči svojim voličom a ani voči iným voličom na Slovensku. Takže chcem naozaj uvítala, aby v rokovacom poriadku bola povinnosť ministrov a ministeriek navštevovať príslušné výbory, byť tam a tak ako zákon hovorí, zodpovedať sa Národnej rade. Ďakujem.
39. schôdza NR SR - 1.deň - B. popoludní
Dátum: 2025-09-09
Poslanec: Kleinert, Dana (PS)
Druh vystúpenia: Vystúpenie s faktickou poznámkou

118. Ďakujem pekne. Ja by som chcela podporiť tento pozmeňovací návrh aj na základe toho, čo sme počuli včera od protimonopolného úradu na výbore pre kultúru a médiá, kde teda pani ministerka už nebola od roku 2023, takže keby to počula, možnože by pochopila, že je to dôležitá poznámka dôležitej autority. Ide naozaj o to, že tú koncentráciu oni definujú jednak naozaj hlbšie, ale zároveň aj tak, že sa vlastne veci riešia predom a nie už, keď sa stanú. Čiže myslím si, že je veľmi dôležité počúvať práve autority, ako je protimonopolný úrad. Je tam veľmi dôležité to, že sa na, pozerajú na hospodársku koncentráciu a mediálnu koncentráciu a zároveň vidia aj skryté možnosti koncentrácie práve v tej hospodárskej časti typu, úvery a podobne. Takže ja by som len chcela podporiť tento pozmeňujúci návrh. Verím, že aj v koalícii ľudia pochopia to, že je vlastne tento návrh veľmi potrebný pre nás všetkých, pre celú spoločnosť a zároveň teda, že sleduje aj to, kvôli čomu vlastne ho implementujeme do našich zákonov. Ďakujem veľmi pekne.
35. schôdza NR SR - 13.deň - B. popoludní
Dátum: 2025-06-16
Poslanec: Kleinert, Dana (PS)
Druh vystúpenia: Vystúpenie s faktickou poznámkou

315. Ďakujem pekne. Ja by som sa tiež chcela prihovoriť za to, že by som chcela vidieť ten list. A fakt ma zaujíma, že čo v tom je a myslím si, že by sme ho tu mali stále viac a viac spomínať, lebo ten list ma zaujíma, teda obsah toho listu a trošku je čudné, že my to berieme akoby list z Európskej komisie, teda vy, myslím koalícia skôr, ako vy Európsku komisiu alebo Európsku úniu beriete ako nepriateľa. Oni vám niečo napísali a teraz všetci vieme, že asi tam je aj trošku tak prúser, ale tak to neukazujete a pritom Európska únia je náš partner. My sme chceli byť v Európskej únii. My sme v Európskej únii. A vy stále to beriete, že toto je nejaký nepriateľ, nie partner, pričom z peňazí daňových poplatníkov Európskej únie, z peňazí ľudí, ktorí žijú v Európskej únii, je postavených asi 70 alebo 80% našich ciest, opravených škôl po celom Slovensku, vydláždených námestí. No, aj nejakých súkromných haciend, že áno. Ale sú to európske peniaze, je to európska solidarita a Európska únia je naším partnerom a vy sa k tomu správate, k tomuto zväzku absolútne otrasne a to aj touto novelou ústavy, kde chcete porušiť medzinárodné dohody a zaštiťujete sa tu nejakou národnou identitou, ktorej pojem vy ani nejak, verím tomu, že väčšina ani netušíte, o čom to je. A nejaké tradičné hodnoty by som chcela vedieť, keby ste sa každý z vás jeden pozreli do zrkadla, ako tradične žijete, či to je naozaj tak, alebo že či to je iba nejaká zásterka, ktorou chcete úplne iné veci zamazať vo verejnom priestore. Takže vraciam sa naspäť k tomu, mám posledných 15 sekúnd, ktoré by som chcela využiť na to, že opäť by som chcela apelovať, že by som chcela vidieť ten list Európskej komisie o tom, čo vám tu vyčíta k tejto novele ústavy a keďže mám posledné štyri sekundy, tak prosím si ten list. Ďakujem.
35. schôdza NR SR - 13.deň - B. popoludní
Dátum: 2025-06-16
Poslanec: Kleinert, Dana (PS)
Druh vystúpenia: Vystúpenie s faktickou poznámkou

297. Ďakujem. Pán Kéry, keď hovoríte teda, že ako tu tlieskajú liberáli a progresívci konzervatívcom, no, ja vám naozaj niečo musím povedať. Liberáli sú tí, ktorí hája slobodu všetkých a aj tých konzervatívnych ľudí, pretože si vážia to, že niektorí z nás môžu veriť v čokoľvek a niektorí nemusia a nevnucujú to ostatným. A to je ten základ. Ja odkedy som v PS-ku, ja som nestretla toľko ľudí dovtedy ako odvtedy, čo som v PS-ku, ľudí, ktorí sa zaoberajú teológiou, ktorí sú teológmi sami, nestretla som sa v takej veľkej miere s naozajstným, s naozajstným kresťanstvom a vierou, a to je ten rozdiel. A dokonca aj liberáli aj v tom novembri 1989 stáli v tých uliciach a vybojovali aj pre konzervatívcov tú slobodu, ktorú dnes tu si ani Fico ani nespomenul, nevšimol a tak ďalej. A keď sa tu tak pozrieme do našich radov, tak my akože naozaj ani len nestíhame v živote, ktorý vedie, v osobnom či verejnom živote, navrhovateľ tejto čudnej novely, a to je Robert Fico, my mu nestíhame. My nestíhame sledovať ani všetky čakateľky, ani jeho výroky, ani nič tu, keď si to porovnáte, tieto životy. A vy na nás tu budete hovoriť o nejakých čudných veciach alebo experimentoch? Veď to nie je normálne. A potom, keď tu hovoríte o nejakej tisícročnej tradičnej rodine, to čo sú za insitné bájky, prosím vás? Veď tie rodiny žili úplne inak. Veď akože celkovo tu žili rodiny buď komunitne, alebo to boli napríklad aj dve ženy alebo tri ženy, lebo tam bola aj babka, aj teta, aj neviem kto, muži chodili, cestovali, ja neviem, do Ameriky odišli na x rokov a neukázali sa, alebo boli vo vojne, alebo boli choroby. Čo sú to za insitné bájky o nejakej tradičnej rodine muž-žena-dieťa? Veď akože toto ani nebola pravda.
35. schôdza NR SR - 13.deň - B. popoludní
Dátum: 2025-06-16
Poslanec: Kleinert, Dana (PS)
Druh vystúpenia: Vystúpenie s faktickou poznámkou

255. Ďakujem pekne. Pán Mikloško, mne je veľmi smutno, ako som vás tu počúvala, keď ste hovorili, že tu stojíte ako kresťan, ale hovoríte sám za seba. Je mi veľmi ľúto, že práve vás v KDH nepočúvajú, pretože ste hovorili múdre predikcie založené na vašej vlastnej skúsenosti. A áno, Fico kolaborantov zneužije a proste ide si ďalej po svojom. KDH akokoľvek si myslelo, že vykostí vykosťovača, už nikdy nebude tou stranou, na ktorú sa dá tak spoľahnúť, ako sme sa vedeli spoľahnúť doteraz. A to je to, že chráni demokratické hodnoty a naše ukotvenie v Európskej únii. A ja si myslím, že aj voliči KDH, ktorí to väčšinovo nechcú, aby sa KDH pridalo ku SMER-u v tomto, tak nakoniec kádehákom ukážu, čo si myslia o kolaborantoch. Lebo KDH nevznikla ako takáto strana. Boli tam a sú tam kresťania, ktorí ešte, ako som už dnes spomínala, za komunistov mali tie problémy, že dokonca mali ešte na seba nasadených kňazov, ktorí boli eštebáci, agenti a vy ste toto všetko zvládli a dialo sa to reálne a viem o týchto konkrétnych prípadoch. A zrazu sme o desiatky rokov neskôr a my riešime tu, že KDH bude takýmto spôsobom kolaborovať so SMER-om a to, ako im tu dneska smeráci tlieskali, bolo veľmi smutné. A ja súhlasím s vami, že tento zápas a poctivý dialóg a poctivú debatu o tom, kde, kam, ako, viac progresívne či konzervatívne sme si mali vybojovať medzi sebou sami. Neviem ako to, ale teraz vaši kolegovia do budúcnosti myslia, ale mne je veľmi smutno, že sadli na tento lep tak príliš ľahko, pritom aké vy máte skúsenosti s celým týmto systémom a s Ficom samotným. Ďakujem.
35. schôdza NR SR - 13.deň - B. popoludní
Dátum: 2025-06-16
Poslanec: Kleinert, Dana (PS)
Druh vystúpenia: Vystúpenie s faktickou poznámkou

16. Ďakujem. No, keď pánovi Janckulíkovi tu tlieskajú smeráci, tak neviem aká je toto koalícia. Chcela by som zareagovať na pani Kolíkovú k tomu KDH aj k tomu teda, ako vidno, že zrazu si tu spoločne tlieskajú s touto koalíciou. Je to proste šialené. Aj mne sa napríklad rúcajú postoje (potlesk), nech sa páči, je to aspoň lepšie vizibilné. Aj mne sa rúcajú postoje ku KDH, pretože ono to bola po revolúcii strana, na ktorú sa dalo spoľahnúť. KDH bola strana, kde sme vedeli, že stojí na správnej strane, kde bráni demokraciu a všetky tieto základné veci. Normálna, relevantná strana s konzervatívnymi postojmi. A to pred revolúciou ste ani nemali ľahké. Mali ste ľudí, ktorí boli veriaci a neohli chrbát. A boli medzi vami kňazi, ktorí boli dokonca aktívni v ŠtB, ktorí išli proti vám, a napriek tomu ste to zvládli a ten chrbát ste neohli. A potom príde táto situácia a vy zrazu urobíte klik a myslíte si, že je správne zahodiť celú vašu históriu, spoľahlivú históriu KDH, len v mene toho, čo vy hovoríte, že za to bojujete 30 rokov. Ale vy v tejto chvíli si idete aj sami vykostiť vlastnú KDH, vy si idete vykostiť sami proaktívne všetky vaše hodnoty, na ktorých KDH stálo. A ja nerozumiem tomu, že vám teda stojí zato povýšiť toto kolaborovanie zato, že si myslíte, že to je prostriedok k vášmu cieľu. Ale to je omyl. Vy v tejto chvíli, vám tu tlieskajú smeráci a ja si myslím, že to je úplne jasné, ktorá strana dejín v tejto chvíli sa otáča smerom k vám a kam sa otáčate vy. A podľa mňa, Mária, ja si myslím, že si veľmi dobre hovorila k tomu, že je to veľký problém, keď teraz sa bude hlasovať takýmto spôsobom, kádeháci a koalícia. Ďakujem. (Potlesk.)
39. schôdza NR SR - 10.deň - B. popoludní
Dátum: 2025-09-24
Poslanec: Kišš, Štefan (PS)
Druh vystúpenia: Vystúpenie s faktickou poznámkou

Ďakujem pekne, kolega Viskupič, za tvoje vystúpenie a špecificky za tie pozmeňovacie návrhy, v ktorých sú viaceré dobré návrhy. Už včera sme sa dozvedeli, že vďaka nášmu tlaku vracajú zrušené Vianoce a sviatok Troch kráľov naspäť, to vďaka nášmu tlaku sa toto podarilo dosiahnuť. Zatiaľ sa nepodarilo dosiahnuť to zrušenie transakčnej dane, v tomto sa ešte teda to odsúva a čaká sa na to, ako zahlasuje pán Danko v tomto, v tomto kole a potom, potom možno čiastočne, ale toto, toto by sme podporili tiež. No a zjavne už sa tu zbiehajú kolegovia, takže pravdepodobne bude nejaké hlasovanie. V každom prípade, v tejto rozprave, nielen v tvojom vystúpení, ale, ale v mnohých ďalších zaznelo kopec návrhov, ktoré keby si minister financií zobral zo svojho prepisu, z prepisu Národnej rady a osvojil ich, tak by mohol mať veľkú časť toho šetrenia na sebe, na strane štátu vyriešenú, tak uvidíme, ako veľmi si to osvojí, ale keby to urobil, tak nemuseli tuná navrhovať také, také nezmysly ako rušenie Vianoc alebo tento frontálny útok na pracujúcich. Ďakujem.
39. schôdza NR SR - 10.deň - B. popoludní
Dátum: 2025-09-24
Poslanec: Kišš, Štefan (PS)
Druh vystúpenia: Vystúpenie s faktickou poznámkou

Ďakujem pekne. Bea, za tvoje vystúpenie, bolo veľmi výdatné a ja by som to ešte chcel doplniť, také, že odkedy som tu vystupoval naposledy, tak zasadala vláda a dve také, nazvime to pikošky, Prvá je odpoveď na to, že ako si to vlastne dovoľujete, no tak dnes vláda schválila nákup látok na vojenské uniformy za 37 mil. eur s nejakou chorvátskou agentúrou, ktorá je jediná, podľa ministerstva obrany, schopná dodať takýto materiál za 37 mil. Tá odpoveď je, že sú utrhnutí od reality, oni nevnímajú čo sa deje, oni si nakupujú v malom aj vo veľkom, to je jedno. Druhá vec, čo sa dnes diala a súvisí s tým aj táto dnešná vláda, je že dnes tu chodili rôzne šumy a udialo sa rokovanie medzi huliakovcami a zvyškom koalície, alebo SMER-om, pretože huliakovci sa rozhodli, že nebudú podporovať konsolidáciu. No, ale dnes kabinet vládny schválil 25 mil. na nové atletické štadióny. Jeden je na multifunkčnú halu vo Zvolene, doprajem Zvolenčanom, je to 13 km od Očovej. Ďalšie menšie haly v Martine a Košiciach a mňa by zaujímalo, že teda či už huliakovci podporujú túto konsolidáciu a ako veľmi im záleží ešte na tom, aby Tipos a ďalšie opatrenia na podporu hazardu boli také, také výdatné, pretože ja si napr. nemyslím, že to ako tuná minister financií doniesol hazard a jeho symbolické zdaňovanie a naopak, takáto podpora Tiposu je vo verejnom záujme slovenských občanov.
39. schôdza NR SR - 9.deň - B. popoludní
Dátum: 2025-09-23
Poslanec: Kišš, Štefan (PS)
Druh vystúpenia: Vystúpenie s faktickou poznámkou

Chcel by som s potešením pozdraviť všetkých Rusínov na Slovensku, ale aj všetkých občanov či už veriacich ale aj neveriacich, ktorí si slávia Troch kráľov či už ako Vianoce alebo ako nazvime to štandardný kresťanský sviatok alebo len ako voľno na konci, na konci toho vianočného obdobia a zároveň by som chcel poďakovať všetkým kolegom, ktorí, ktorí spolu s nami sa hlasno ozvali na to, že vláda chce ľuďom zobrať Vianoce a dôležitý sviatok. Zachránili sme Vianoce, ich babráctvo sa už zvrátiť nedá. Tuto pomoci len takto ľahko nie je a k tomu zdôvodneniu kolegu pána poslanca Karasa. Viete, že však vy ste smiešni s tým ako po dvoch rokoch nám tu ešte stále opakujete tie isté floskuly. Ja chápem, že to všetci robíte pre, pre svoje publikum, chcete tou propagandou proste nemáte argumenty, tak hovoríte len to. A pán Karas ešte, ešte je ešte smiešnejší ako jeho kolegovia, pretože vy to nedáte ani do kontextu, vy to len tak poviete. Ani to nedáva súvis akože predtým, za tým, ani nie je tam žiadny príbeh. Sme boli spolu minule v relácii, ja som počul jeden argument osemkrát. Matovič, Heger, Ódor. To som počúval a ani nedávalo zmysel to, čo povedal predtým, aká bola otázka, čo bolo potom. Je to veľmi smutné, že to je jediný argument, ktorý vlastne máte.
39. schôdza NR SR - 9.deň - B. popoludní
Dátum: 2025-09-23
Poslanec: Kišš, Štefan (PS)
Druh vystúpenia: Vystúpenie s faktickou poznámkou

Ja vám poviem jedno, ako hovorí minister financií, ktorý hovorí, že my habkáme, že kto nevie šetriť v malom, nevie šetriť ani vo veľkom. Jednak tu letenka, tam limuzína, sem-tam nejaký počítač, dokopy predražené za 120 miliónov, tam lietadlo, tých položiek by sme vedeli nazbierať. No ale ako si správne upozornil, Ivo, potrebujeme sa rozprávať aj o tom, čo nás čaká potom ako oni odídu, a investícia za 15 miliárd, ktorá sa tu robí tak nejak mimo pozornosti, za obrovské peniaze bez súťaže, nás môže stáť všetkých ešte generácie veľmi veľa peňazí. Zatiaľ si schválili to, že to môže ísť takzvanými výkupnými cenami. Uvidíme, čo bude ďalej, ale keď stihnú toto, tak budeme splácať túto investíciu ešte dlho a takéto položky, ako sa tu bavíme dnes pri konsolidácii, sú oproti tomu piškvorky. Štát dnes investuje zo štátneho rozpočtu približne jednu miliardu plus-mínus. Táto elektráreň má stáť podľa, podľa odhadov nejakých pätnásť, a to ešte nehovoríme o tom, že koľko bude, bude stáť naozaj. Takže obraciam pozornosť všetkých, aby sa pozerali aj na, aj na to, čo bude, čo bude ďalej potom, ako odídu oni.
39. schôdza NR SR - 9.deň - B. popoludní
Dátum: 2025-09-23
Poslanec: Kišš, Štefan (PS)
Druh vystúpenia: Vystúpenie s faktickou poznámkou

Vďaka Zuzana, ako si hovorila o tých rôznych sadzbách DPH-čky, to, tieto tieto čachre s rôznymi položkami, ktoré raz sú v jednej sadzbe, raz v druhej, raz v tretej, to pekne ilustruje to, taký prvý moment, ktorý sprevádza túto konsolidáciu a to je babráctvo. Takže presne tak, ako si povedala, že oni si nevedia na to raz poriadne sadnúť, vyjasniť si, čo sú kategórie a možno aj mať aj nejaké a nejaké alternatívy, že v ktorých, v ktorých sa dá ako hýbať, ale sami nevedia, čo tam majú, čo tam nemajú a potom to po rôznych intervenciách, či už nás tuto v parlamente, alebo rôznych lobistických skupín, potom menia za pochodu a ešte ďalej sa v tom motajú a a sami zmätkujú a vlastne nevedia, čo majú v ktorých sadzbách. No a takto to potom vyzerá, že vlastne to nevedia ani ľudia. Nevedia to ľudia dodnes, oproti čo sa týka tej predchádzajúcej zmene DPH a takisto to nebudú vedieť poriadne ani teraz, lebo tie kódy si asi to vyzerá tak, že ako keby si naozaj nikto to nevedel pozrieť a druhý moment, ktorý sprevádza túto konsolidáciu a tiež si na to trochu poukázal ja sme o tom už hovorili, je je úpadok morálky. Opäť tých príkladov máme mnoho. Včera sme videli aj v štátnom podniku SEPS, ktorý priamo patrí pod ministra financií, ako si zamestnankyňa odkúpila Superbéčko za štyri tisíc, také, ktoré po tuším štyroch rokoch prevádzky má na bazáre hodnotu 14-tisíc. No však si poviete, však 10- tisíc, ale to ilustruje ten príklad úpadku morálky, že oni oni sú hlavou niekde inde. Ich sa konsolidácia netýka a netýka sa ani len agentúr, ktoré má priamo minister financií pod palcom. Na príkaz si môže dať zákaz akékoľvek takéto veci robiť alebo napríklad nekupovať nové limuzíny...(Prerušenie vystúpenia časomerom.)
39. schôdza NR SR - 9.deň - B. popoludní
Dátum: 2025-09-23
Poslanec: Kišš, Štefan (PS)
Druh vystúpenia: Vystúpenie s faktickou poznámkou

Kolega Jano Hargaš veľmi teda v kľude, pokojne, bez nejakých plamenných prejavov pomenoval opatrenia ako môže vláda šetriť na sebe. Ako som tak sledoval periférne, minister financií ho veľmi nepočúval, ale nevadí, však každý náš prejav sa zapisuje do záznamov Národnej rady, takže si ho môže kedykoľvek pozrieť. A však nie že by sme to hovorili prvýkrát. Veď hovoríme to veľakrát. Minulý rok sme vám navrhovali riešenia, hovoríme to priebežne celý čas, akurát že minister financií a ďalší teda hovoria, že ako nemáme nič. Tak moja prosba, Laco, je už, jedna malá, že už nikdy nehovor, že nemáme žiadne návrhy, pretože máš ich zaevidované v zápise Národnej rady. Môžte si ich na ministerstve pozrieť, môžte s nimi pracovať. Bolo by povedzme že korektné, keby ste minimálne nehovorili, že žiadne návrhy nemáme. Máme ich dosť. My tuto s Janom Hargašom aj ďalšími vinníkmi za, podľa teba rozvrátenia verejných financií, vám tu nepretržite hovoríme aké sú návrhy, ako môžte začať konečne šetriť na sebe. Nech sa páči.
39. schôdza NR SR - 9.deň - B. popoludní
Dátum: 2025-09-23
Poslanec: Kišš, Štefan (PS)
Druh vystúpenia: Vystúpenie s faktickou poznámkou

Ďakujem ti, Julo, ako si, za to, ako si demaskoval vlastne tie lego-kocky vlády Ľuda Ódora, kde teda si ukázal veľmi presne, že vláda si vlastne vybrala opatrenia z tohto menu. A presne tak je to menu a majú si z neho vyberať, keby, keby sa držali týchto odporúčaní, tak by mohla konsolidácia ako-tak vyzerať. Ale oni namiesto toho si tieto lego-kocky vybrali ako zámienku a rozprávajú o tom, že vlastne niekto, konkrétne Ľudo Ódor tu chcel zaviesť všetky tieto opatrenia. Je to menu. Keby ste zjedli v reštaurácii celé menu, by vám prišlo zle. Takisto je úplná hlúposť zaviesť všetky tieto opatrenia naraz. Ale to asi teda naratív tuto ministra alebo koalície nezmení, ale je dôležité, aby to odznelo. A takisto odznelo aj to, že útvary na ministerstve financií IFP, ÚHP, ako si robia svoju prácu. Teda minister financií ich, ich nezrušil, to mu, táto časť mu slúži ku cti. Čo už mu neslúži ku cti, že vlastne ich nepočúva, resp. nie je schopný presadiť odporúčania, ktoré tieto útvary hovoria, napríklad drahé počítače v gescii ministra vnútra. Hovoril som to ráno. Vyrobili vatu za 120 miliónov eur. Nedávno, minister vnútra sa, samozrejme, patrične rozhorčil a odkázal ministrovi financií, že si má upratať svojich analytikov. Podobne vydali správu nedávno o e-faktúre, tak sa rozčúlil prezident finančnej správy namiesto toho, aby realizovali tie odporúčania, ktoré tam sú, tak sa iba vyhovárajú a posielajú si takéto, takéto odkazy. Keby robili odporúčania, ktoré im odborníci navrhujú, tak nemuseli rozprávať takéto hlúposti a konsolidácia mohla vyzerať ináč.